alexandrainst/scandi-wiki huggingface dataset:
Ruben Want

Ruben Helskog Want (født 4. juli 1992) er en norsk fotballspiller som spiller for Junkeren

Want ble hente opp fra junioravdelingen til Bodø/Glimt i 2010 der han fikk 1 kamper i sin debut-sesong. Før 2011-sesongen ble han tilbud en proffkontrakt fra Bodø/Glimt sammen med to andre.

Videre bar turen til Levanger. Etter en halv sesong i Levanger flyttet han hjem. For tiden spiller han for Junkeren hvor han i 2012 ble nr. 11 Avisa Nordlands spiller-børs for HÅNO, samme sesong lagde han 5 mål på 5 kamper.

Som fotballspiller blir han beskrevet som ballsterk, hurtig og smart. Hans største attributter er hurtighet, et lavt tyngdepunkt og finesseskudd. I Bodø/Glimt har Ruben stort sett blitt brukt som angrepsspiller, men under et års opphold i collegeklubben San Jose Spartans i USA ble han i større grad brukt på midtbanen. Han ble av treneren beskrevet som en «High impact player» selv om sesongen endte med 1 mål og 3 assist på 17 kamper for Want. Ved senere anledninger har Want gitt uttrykk for at han var i sin livs form i tiden som Spartan.

I cupen mellom Junkeren - Bodø/Glimt i 2013 (Kampen endte 3-7) ble Want den store overskriften i mediene etter å ha levert tre mål mot gamleklubben. Til tross for lovende ord fra tidligere Bodø/Glimt-trener Jan Halvor Halvorsen etter kampen befinner Ruben Want seg fremdeles i Junkeren i 2016 samtidig som han studerer på Nord universitet.

Etter flere gode sesonger i Junkeren, med imponerende statistikk bak seg, har nå Helskog Want meldt overgang til opprykksjagende Fuglebakken KFUM Aarhus. I sesongen 2016 har Helskog Want bidratt stort i den nye klubben. Med 1 mål og 3 assist på 5 kamper. Treneren har omtalt han som «fantastisk joker» med sine fantastiske innhopp.

Helskog Want har gode utsikter for å etablere seg som en fast og stabil førstelagsspiller i Jyllandsserien.

Selv om Helskog Want hadde en relativt suksessrik periode i Fuglebakken KFUM Aarhus, meldte han den 9. februar 2017 at han kommer til å legge fotballskoene på hyllen. Han omtalte det som et vanskelig valg han «aldri trodde han skulle klare å ta», men kommer i fremtiden til å fokusere på økonomistudiene på Aarhus BSS.

Referanser

Eksterne lenker 
 

Norske fotballspillere
Fotballspillere for FK Bodø/Glimt
Fotballspillere for Levanger FK
Fotballspillere for IK Junkeren
Fødsler i 1992
Prestrud

Prestrud er en liten bydel på Hamars vestkant, omringet av boligbebyggelse. Prestrud ligger midt i bydel Storhamar og er en del av den.

Bygg og institusjoner tilknyttet Prestrud 
 Prestrud skole
 Prestrudhallen
 Prestrud barnehage
 Prestrudbana hjemmebanen til 4.-divisjonslaget Storhamar Fotball.

Eksterne lenker 
 Gater og veger i Hamar på lokalhistoriewiki.no
 Delområder og grunnkretser, 2006 fra Statistisk sentralbyrå

Bydeler i Hamar
Ai Miyazato

Ai Miyazato (født 19. juni 1985) er en japansk profesjonell golfspiller som spiller på LPGA-touren og JLPGA-touren.

Som amatør, mens hun fortsatt gikk på gymnaset, vant hun i 2003 en turnering på den profesjonelle japanske touren, JLPGA. Hun ble snart proff, og i debutsesongen 2004 vant hun fem turneringer på JLPGA-touren. 

2005 begynte med seier i lag-turneringen Women's World Cup of Golf, sammen med Rui Kitada. Deretter ble det seks seire i Japan, før hun vant LPGAs kvalifiseringsskole på slutten av sesongen og fikk spillerett i USA i 2006. Før sesongen var over, rakk hun også å spille i en herreturnering på den japanske PGA-touren, men klarte ikke cuten. 

Den første seieren på LPGA-touren kom i 2009 da hun vant Evian Masters etter omspill mot Sophie Gustafson. I 2010 vant hun fire av de ni første turneringene på LPGA. Hun rykket også opp på førsteplass på damenes verdensranking.

Meritter

Seire på LPGA-touren
2011 Evian Masters
2010 Honda PTT LPGA Thailand, HSBC Women's Champions, Tres Marias Championship, ShopRite LPGA Classic, Safeway Classic
2009 Evian Masters

Seire på JLPGA-touren
15 seire mellom 2003 og 2009

Andre seire
2005 Women's World Cup of Golf (med Rui Kitada)

Eksterne lenker
 
 

Japanske golfspillere
Fødsler i 1985
Lillian Helle

Lillian Jorunn Helle er en norsk slavist og professor ved Universitetet i Bergen.

Lillian Helle studerte ved universitetet i Bergen og ble cand. philol. i 1981. Fra 1982 til 1984 var hun sendelektor i norsk ved statsuniversitetet i Moskva, før hun ble stipendiat ved universitetet i Bergen. I 1989 ble hun førsteamanuensis ved universitetet i Oslo. Hun ble dr. philos. i 1992 med en avhandling om Andrej Belyj, og samme år ble hun førsteamanuensis ved universitetet i Bergen, hvor hun har vært professor siden 1998. Hun var dessuten direktør for Det norske universitetssenter i Sankt Petersburg fra 2000 til 2005. Fra 2000 til 2003 var hun leder for Norsk slavistforbund. Helles spesialfelt er russisk litteratur.

Eksterne lenker

 Forskerprofil ved UiB

Norske slavister
Professorer ved Universitetet i Bergen
Jan Ivar Bjørnflaten

Jan Ivar Bjørnflaten (født 1949) er en norsk slavist og professor ved Universitetet i Oslo (UiO).

Bjørnflaten studerte ved UiO og ble cand. mag. i slavisk språkvitenskap i 1978. Han ble dr. philos. på en avhandling om russiske dialekter i 1988 og ble samme år professor i slaviske språk ved UiO. Fra 1998 til 2000 var han bestyrer av Det norske universitetssenter i St. Petersburg, og fra 2007 til 2010 leder av Norsk slavistforbund. Bjørnflatens spesialfelt er russisk språkhistorie og sammenlignende slavisk språkvitenskap.

Eksterne lenker

  Hjemmeside ved UiO

Norske slavister
Professorer ved Universitetet i Oslo
Norsk slavistforbund

Norsk slavistforbund er en forening for norske slavister og baltologer, altså dem som studerer de slaviske og baltiske språkene og kulturene. Forbundet ble opprettet på et møte ved Askov folkehøjskole 28. september 1977. Den norske forbundet er medlem av Nordisk slavistforbund og sender representanter til Det internasjonale slavistforbund.

Ledere
 1977–1980 Geir Kjetsaa
 1982–1987 Geir Kjetsaa
 2000–2003 Lillian Helle
 2004–2007 Tore Nesset
 2007–2010 Jan Ivar Bjørnflaten
 2010–2013 Ingunn Lunde

Eksterne lenker
 Hjemmeside

Norske organisasjoner
Choi Na-yeon

Choi Na-yeon (født 28. oktober 1987) er en sørkoreansk profesjonell golfspiller på LPGA-touren.

Som sytten år gammel amatør vant hun en proffturnering på den koreanske dametouren i 2004. Like etter ble hun profesjonell, og vant årlig på Korea-touren mellom 2004 og 2007. I 2007 spilte hun LPGA-tourens kvalifiseringsskole, men lyktes bare å få delvis spillerett på LPGA-touren for 2008-sesongen. Hun fikk likevel spille såpass at hun ble nummer 11 på tourens pengeliste, med ni topp-ti-plasseringer i de 27 turneringer hun spilte. 

I 2009 vant hun sine to første av i alt fire seire på LPGA-touren.

Meritter

Seire på LPGA-touren 
 2011 Sime Darby LPGA Malaysia
 2010 Jamie Farr Owens Corning Classic, LPGA Hana Bank Championship
 2009 Samsung World Championship, Hana Bank-KOLON Championship

Seire på KLPGA-touren 
 6 seire mellom 2004 og 2010

Referanser

Eksterne lenker 
 

Sørkoreanske golfspillere
Fødsler i 1987
Sachsen-Gotha

Hertugdømmet Sachsen-Gotha, eller bare Sachsen-Gotha, var en historisk stat og et såkalt ernestinsk hertugdømme  innenfor det tysk-romerske rike i den nåværende tyske delstaten Thüringen. Det ble grunnlagt i 1640 for hertug Ernst I, og opphørte i 1680 da landet ble delt etter hans død i 1675. Området omkring byen Gotha ble arvet av hans sønn Frederick av Sachsen-Gotha-Altenburg, som også var i besittelse av Altenburg, og dermed ble hertug av Sachsen-Gotha-Altenburg.

I 1680 ble Sachsen-Gotha oppdelt i syv forskjellige hertugdømmer:

 Sachsen-Gotha-Altenburg
 Sachsen-Coburg
 Sachsen-Meiningen
 Sachsen-Römhild
 Sachsen-Eisenberg
 Sachsen-Hildburghausen
 Sachsen-Saalfeld

De ernestinske hertugdømmer
Historiske stater
Stater og territorier etablert i 1640
Stater og territorier opphørt i 1680
De ernestinske hertugdømmer

De ernestinske hertugdømmer var en rekke små stater, som oppstod i perioden 1572-1741. Hertugdømmene lå i det nåværende Thüringen og Oberfranken i Bayern. Hertugene ble avsatt i 1918. De nye fristatene (republikker) dannet i 1920 Thüringen, bortsett fra Sachsen-Coburg som ble innlemmet i Bayern.

Perioder for de enkelte hertugdømmer 

 
Historiske stater
Etableringer i 1572
Stater og territorier opphørt i 1918
Sachsen-Coburg-Saalfeld

Hertugdømmet Sachsen-Coburg-Saalfeld, eller bare Sachsen-Coburg-Saalfeld, var en historisk stat og et såkalt ernestinsk hertugdømme  delvis innenfor den nåværende tyske delstaten Thüringen, delvis innen  Bayern. Hertugdømmet ble opprettet i 1699 ved utskillelsen av et område som tidligere hadde tilhørt Sachsen-Gotha. Hertugdømmet ble oppløst etter at linjen Sachsen-Gotha døde ut i 1825. På denne tiden ble byen Gotha ervervet av linjen Sachsen-Coburg-Gotha, men samtidig mistet den byen Saalfeld til Sachsen-Meiningen.

Hertuger av Sachsen-Coburg Saalfeld
 Johan Ernst (1675-1729)
 Christian Ernst (1729-1745)
 Frans Josias (1745-1764)
 Ernst Fredrik (1764-1800)
 Frans Fredrik (1800-1806)
 Ernst Anton Karl Ludwig (1806-1825)

Litteratur 
 Carl-Christian Dressel: Die Entwicklung von Verfassung und Verwaltung in Sachsen-Coburg 1800–1826 im Vergleich. Duncker & Humblot, Berlin 2007, ISBN 978-3-428-12003-1.
 Johann Hübner: Drey hundert und drey und dreyßig Genealogische Tabellen. Tab. 166.
 Ulrike Grunewald: Luise von Sachsen-Coburg-Saalfeld (1800–1831). Böhlau, Köln 2013. 288 S. (Dissertation), ISBN 978-3-412-21108-0.

Eksterne lenker 
 

De ernestinske hertugdømmer
Historiske stater
Stater og territorier etablert i 1699
Stater og territorier opphørt i 1825
Sachsen-Gotha-Altenburg

Hertugdømmet Sachsen-Gotha-Altenburg, eller bare Sachsen-Gotha-Altenburg, var en historisk stat og et såkalt ernestinsk hertugdømme  innenfor den nåværende tyske delstaten Thüringen. Hertugdømmet ble opprettet i 1672 gjennom utskillelsen av et område som tidligere hadde tilhørt Sachsen-Gotha. Hertugdømmet ble oppløst etter at linjen Sachsen-Gotha-Altenburg døde ut i 1825. På denne tiden ble Sachsen-Gotha innlemmet i Sachsen-Coburg-Gotha, mens Sachsen-Altenburg ble arvet av hertugene av Sachsen-Hildburghausen, som mistet det lille området Hildburghausen til Sachsen-Meiningen.  

De ernestinske hertugdømmer
Historiske stater
Stater og territorier etablert i 1672
Stater og territorier opphørt i 1826
Stater og territorier etablert i 1680
Sachsen-Hildburghausen

Hertugdømmet Sachsen-Hildburghausen, eller bare Sachsen-Hildburghausen, var en historisk stat og et såkalt ernestinsk hertugdømme  regjert av huset Wettin innenfor den nåværende tyske delstaten Thüringen. Hertugdømmet ble opprettet i 1680 gjennom utskillelsen av et område som tidligere hadde tilhørt Sachsen-Gotha. Hertugdømmet ble i 1826 innlemmet i Sachsen-Meiningen.  

De ernestinske hertugdømmer
Historiske stater
Stater og territorier etablert i 1680
Stater og territorier opphørt i 1826
Jeffrey Alan Combs

Jeffrey Alan Combs (født 9. september 1954 i Oxnard, California) er en amerikansk skuespiller, mest kjent for sine opptredener i skrekkfilmer. 

Combs studerte ved Santa Maria's Pacific Conservatory of Performing Arts, og senere utviklet han sine ferdigheter som skuespiller ved Professional Actor's Training Program som ble gjennomført ved University of Washington. Combs til Los Angeles i 1980 og fikk sin første filmrolle i 1981 med Honky Tonk Freeway. Hans første skrekkfilm-rolle kom to år senere, i 1983 med filmen Frightmare. 

Combs sin mest kjente rolle i en skrekkfilm var som Doktor Herbert West, hovedpersonen i filmen Re-Animator, en rolle han har gjentatt i filmens to oppfølgere. Combs hadde også en rolle i filmen Necronomicon: Book of the Dead. Combs har spilt i åtte filmtilpasninger av forfatter H.P. Lovecraft sine bøker. Andre filmer inkluderer FeardotCom (2002), House on Haunted Hill (1999), I Still Know What You dit last Summer (1998), Dark House og Castle Freak (1995) 

I 1994 hadde Combs en rolle i flere Star Trek-serier, blant disse er Star Trek: Deep Space Nine, Star Trek: Voyager i 2000, og året etter med Star Trek: Enterprise. I Star Trek: Enterprise hadde Combs en svært populær tilbakevendende rolle som Shran, en militær offiser. I tillegg til han opptredener i Star Trek-serien, har Combs hatt roller i mange andre science fiction-serier. Han spilte en telepat i den første episoden av TV-serien Babylon 5.

Referanser

Eksterne lenker 
 
 

Skuespillere fra USA
Personer fra Oxnard
Austråttleiren

Austråttleiren var en fangeleir som lå på Austrått i Ørland kommune under den annen verdenskrig.

Historie

Fangeleiren ble etablert 7. oktober 1942 da tyskerne ville etablere et forsvar av innløpet til Trondheimsfjorden var Lundahaugen på Ørland utgangspunkt for formålet. Det var jugoslaviske partisaner som ble brukt som slaver til å bygge opp Austrått fort. Mange omkom under byggingen på grunn av utmattelse og deportasjon. 
Forholdene i leiren var elendige. Det var dårlig med mat og klær.

Fluktforsøkene til Sverige

Mange jugoslaviske partisaner rømte fra de elendige forholdene ved leiren de jobbet ved. Med heldig kontakt på Austråttgården hos Kåre Nesset klarte de fleste å rømme og komme i sikkerhet. De ble loset over til i sikkerhet inn mot løypa som bragte dem til Serberhytta ved Rødsjøen før de kunne loses i sikkerhet over til Sverige i mai 1943.

Minnestein

Ved Austråttleiren ble det reist en minnestein over de som jobbet og mistet livet der.

Følgende står på minnestein:
350 Jugoslaviske partisaner ble her holdt i tysk krigsfangenskap 1942-45. 65 av dem mistet livet her.

Litteratur

 Når nøden er størst av Asbjørn Øksendal (1969)
 Flukt til friheten av Cveja Jovanovic (1985)
 Blodveien av Cveja Jovanovic (1987)

Eksterne lenker

 Austrått fort 

Byggverk i Ørland
Trøndelags historie
Fangeleirer i Norge under andre verdenskrig
Norge under andre verdenskrig
Sachsen-Saalfeld

Hertugdømmet Sachsen-Saalfeld, eller bare Sachsen-Saalfeld, var en historisk stat og et såkalt ernestinsk hertugdømme  regjert av huset Wettin innenfor den nåværende tyske delstaten Thüringen. Hertugdømmet ble opprettet i 1680 for Johann Ernst, gjennom utskillelsen av et område som tidligere hadde tilhørt Sachsen-Gotha. Hertugdømmet ble i 1735 innlemmet i Sachsen-Coburg-Saalfeld.  

De ernestinske hertugdømmer
Historiske stater
Stater og territorier etablert i 1680
Stater og territorier opphørt i 1735
Toni Collette

Antonia «Toni» Collette (født 1. november 1972 i Blacktown i New South Wales) er en australsk skuespiller og musiker, kjent for sitt skuespillerarbeid på teater, TV og film, samt sin sekundære karriere som vokalist i et band.

Collette debuterte som skuespiller i en gjesterolle i dramaserien Hverdagsliv i 1990. Hun spilte deretter i filmer som Tøffelhelten (1992) og Muriels bryllup (1994), som hun ble nominert til Golden Globe for beste kvinnelige skuespiller for. Collette har i løpet av sin karriere vunnet fem AFI-priser. Hun oppnådde internasjonal anerkjennelse for rollen som Lynn Sear i Den sjette sansen (1999), som hun ble nominert til Oscar for beste kvinnelige birolle for. Året etter debuterte hun på Broadway i musikalen The Wild Party og ble nominert til Tony-prisen for beste kvinnelige hovedrolle.

I 2000-årene gjorde Collette seg bemerket i uavhengige filmer som Gutter er gutter (2002), som hun ble nominert til British Academy Film Awards (BAFTA) for, og Little Miss Sunshine (2006), som hun vant en Screen Actors Guild Award for, samt ble nominert til Golden Globe og BAFTA. Fra 2009 til 2011 spilte hun hovedrollen i TV-serien United States of Tara, som hun vant Primetime Emmy Award og Golden Globe for beste kvinnelige hovedrolle i en komiserie for. 

Collette giftet seg med Dave Galafassi 11. januar 2003. Paret har to barn sammen. Colette er tilhenger av dyrs rettigheter og dyrevernsorganisasjonen PETA.

Referanser

Eksterne lenker 
 
 
 

Australske skuespillere
Australske sangere
Oscar-nominerte skuespillere
Emmy-vinnere
Personer fra New South Wales
Jason Connery

Jason Joseph Connery (født 11. januar 1963 i London i England) er en britisk skuespiller.

Jason Connery er sønn av skuespilleren Sean Connery og den australske skuespilleren Diane Cilento. Connery var elev ved Millfield School, en uavhengig skole i Somerset i England, og senere ved den uavhengige Gordonstoun School i Skottland. Deretter ble han tatt opp i Bristol Old Vic Theatre School.

Connery utførte mange roller på teater og senere hadde han roller i flere B-filmer. Hans filmdebut var med The Lords of Discipline i 1983. Connery portretterte Robin Hood, en rolle hans far også hadde hatt i filmen Robin og Marian, i den siste sesongen av TV-serien Robin av Sherwood i 1986. Connery ble godt kjent i England for denne rollen.

Connery har portrettert James Bond-skaperen Ian Fleming i TV-dramaserien Spymaker: The Secret Life of Ian Fleming fra 1990. I 1997 hadde han hovedrollen i fantasy-filmen Merlin: The Quest Begins. Connery spilte i filmen Faithful Dealing i 2001, som ble spilt inn i London. I 2003 turnerte han med en teater-produksjon av The Blue Room. Connery spilte rollen som en vampyr-jeger i Brotherhood of Blood i 2007. Året etter gjorde Connery sin debut som regissør med filmen Pandemic og i 2009 regisserte han filmen The Devil's Tomb.

Fra 1996 til 2002 var Connery gift med skuespilleren Mia Sara. De fikk en sønn, Dashiell Quinn Connery, som ble født i juni 1997.

Referanser

Eksterne lenker 
 

Engelske skuespillere
Personer fra London
Arkimedesloven

Arkimedesloven, også kjent som Arkimedes' lov eller Arkimedes' prinsipp, er betegnelsen på den klassiske loven om oppdrift og ble formulert av grekeren Arkimedes fra Syrakus i Italia: 

Oppdriftskraften er like stor som den vekt legemet fortrenger. 

Vekten av den omplasserte væsken er direkte proporsjonal til volumet av den omplasserte væsken (særlig om den omkringliggende væsken har uniform tetthet). Derfor vil legemet med størst volum blant like store legemer ha størst oppdrift. 

Vi kan tenke oss at en stein veier 10 newton når den henger i en streng i vakuum. Dersom vi videre tenker oss at steinen senkes ned i vann, og at vannet som presses bort veier 3 newton, vil kraften som steinen virker på strengen med være: 10 newton − 3 newton = 7 newton. 

Tettheten til legemet som senkes ned relativt til tettheten av væsken, kan man lett finne uten å måle volumet: 

Oppdrift
Kraft
Keith Allen

Keith Philip George Allen (født 2. juni 1953 i Wales) er en walisisk skuespiller, komiker, låtskriver, musiker og sanger, best kjent for rollen som Vaisey i Robin Hood.

Filmografi 
 1993 - Trainspotting
 1994 - Shallow Grave
 2001 - The Others
 2002 - 24 Hour Party People
 2004 - Agent Cody Banks 2: Oppdrag London
 2006–2009: Robin Hood–Vaisey

Referanser

Eksterne lenker 
 

Walisiske skuespillere
Walisiske musikere
Walisiske komikere
FK Senica

FK Senica er en slovakisk fotballklubb fra byen Senica i regionen Trnava vest i  Slovakia. Klubben spiller for øyeblikket i Corgoň Liga (nivå 1 i Slovakia). FK Senica ble stiftet i 1921 og spiller sine hjemmekamper på Štadión FK Senica.

Klubben spilte i 4. divisjon i 2008/2009, men etter sammenslåingen med Inter Bratislava som rykket opp til Corgoň Liga samme sesong overtok de deres plass på øverste nivå. I sin første sesong der endte de midt på tabellen (6.-plass), mens de i 2010/2011 ble nummer 2, bare fem poeng bak seriemester Slovan Bratislava.

Klubben tapte finalen i den slovakiske cupen etter ekstraomganger mot Žilina i 2011/12, og det samme gjentok seg i 2014/15 da Trenčín vant etter straffesparkkonkurranse.

Historiske navn

Hovedtrenere
Oppdatert 14. januar  2015

 Ladislav Hudec (juli 2009–februar 2010)
 Radim Necas (februar 2010– mai 2010)
 Stanislav Griga (mai 2010- mai 2012)
 Zdenek Psotka (mai 2012- desember 2013)
 Vladimír Koník (januar 2013- mai 2013)	
 Eduard Pagáč (juni 2013- 8. mars 2014)
 Pavel Hapal (12. mars 2014- 31. desember 2014 )
 Jozef Kostelník (4. januar 2015-)

Eksterne lenker 
 Fksenica.eu – Klubbens offisielle nettsider

Fotballag i Slovakia
Fotballag etablert i 1921
Kevin Beugré

Kevin Bosse Elie Beugre (født 23. august 1992) er en ivoriansk fotballspiller som spiller for den norske klubben Egersunds Idrettsklubb. Han forlater Egersund etter sesongen 2018.

Beugre har vært på utlån fra Ivoire Academie siden 1. august 2010, og scoret mål i sin debutkamp mot Sandefjord 7. november. 

Han har markert seg i 2011, og ble kåret til lagets beste spiller i kampen mot Bodø/Glimt i juni, og han scoret tre mål da Hønefoss slo NIL-Trysil 5-3 den 16. juni.

I juni 2011 signerte Kevin en 3,5 års kontrakt med Hønefoss Ballklubb og i november 2011 ble han tatt ut på Elfenbenskystens U-23 landslag for å spille OL-kvalifiserings turnering i Marokko.

Referanser

Eksterne lenker 
 
 Profil hos Hønefoss BK

Ivorianske fotballspillere
Fotballspillere for Hønefoss BK
Fotballspillere for Mjøndalen IF
Fotballspillere for HamKam
Fotballspillere for IF Fram
Utenlandske fotballspillere i Norge
Fødsler i 1992
Personer fra distriktet Lagunes
Brittany Lang

Brittany Lang (født 22. august 1985) er en amerikansk profesjonell golfspiller på LPGA-touren.

Som amatør spilte Lang blant annet i Junior Solheim Cup i 2002. I 2005 kvalifiserte hun seg til US Women's Open, der hun kom på delt annenplass, som fortsatt er hennes beste plassering i en major-turnering. Like etter ble hun profesjonell, og spilte enkelte turneringer på LPGA-touren resten av sesongen. Hun fikk fulle spillerettigheter for 2006-sesongen via kvalifiseringsskolen til LPGA. Hun hadde seks topp-ti-plasseringer både i 2006 og 2008.

I 2009 spilte hun på USAs lag i Solheim Cup.

Eksterne lenker
 
 

Golfspillere fra USA
Solheim Cup-deltagere
Fødsler i 1985
Christina Kim

Christina Kim (født 15. mars 1984) er en amerikansk profesjonell golfspiller på LPGA-touren.

Meritter

Seire på LPGA-touren 
 2005 The Mitchell Company Tournament of Champions 
 2004 Longs Drugs Challenge

Seire på Futures Tour 
 2002 Hewlett-Packard Garden State FUTURES Summer Classic

Solheim Cup 
 2005, 2009

Bibliografi 
 Swinging from My Heels: Confessions of an LPGA Star (2010)

Eksterne lenker 
 

Golfspillere fra USA
Solheim Cup-deltagere
Fødsler i 1984